Anunţul a fost făcut, în direct, în cadrul emisiunii Casa Poporului, în jurul orei 14.50. La 15.00, membrii Comisiei Juridice ar fi trebuit să se întâlnescă.

"Programul aprobat de Biroul permanent este acela ca mâine Comisia juridică să deschidă materialul și să facă și raportul, iar săptămâna viitoare, miercuri — pentru că luni și marți vor fi zile libere — să fie înaintat către plen spre vot. Așadar, varianta noastră, propusă de PNL, aceea de a ne mișca mai repede, astfel încât mâine să poată intra în plen, nu a întrunit numărul suficient de voturi, nu a avut susținerea necesară și atunci acesta va fi programul adoptat", a precizat luni Boboc.

Totodată, el a menționat că va discuta cu colegii din Comisia juridică și le va sugera să deschidă dosarele în cursul zilei de luni și să întocmească raportul marți dimineață.

"O să îl invităm astăzi să studieze materialele dacă va dori — dar repet — trebuie să am și părerea și susținerea colegilor din comisie", a arătat acesta.

Cătălin Boboc a subliniat că susține o procedură mai rapidă, deoarece săptămâna viitoare este foarte posibil să nu mai aibă loc ședința de plen, având în vedere că luni și marți vor fi zile libere.

"Riscăm să mergem încă două săptămâni cu această cerere și până la urmă nu văd unde e rostul ca noi să prelungim această procedură, procedură destul de simplă din punctul nostru de vedere. Mai departe, rămâne să discute în fața instanței", a mai spus el.

Boboc este de părere că, deși președintele PSD, Liviu Dragnea, a anunțat că social-democrații vor vota pentru ridicarea imunității în cazul senatorului Dan Șova, la nivelul membrilor partidului nu s-a produs o schimbare de atitudine.

"Sincer, cred că nu s-a schimbat nimic. Întotdeauna, președinții PSD au declarat ceva și colegii dumnealor au făcut